Anexa nr.1 la HCL nr.16/31.01.2023
JUDEŢUL ARGEŞ                                                                          

PRIMĂRIA COMUNEI MARACINENI                                              

COMPARTIMENTUL DE ASISTENȚĂ SOCIALĂ 
Planul de acţiuni sau de lucrări de interes local ce vor fi executate de beneficiarii de ajutor social în anul 2023, potrivit Legii nr. 416/2001 , cu  modificările şi completările ulterioare

            La întocmirea planului de acţiuni sau lucrări de interes local pentru anul 2023, s-a avut în vedere numărul potenţial de persoane apte de muncă pentru această perioadă, precum şi numărul de ore de muncă rezultat pentru persoana aptă de muncă după următoarea formula:

             Numărul de ore de muncă =               165,333 ore x cuantumul ajutorului social*1(*149)
              Salariul de bază minim brut pe ţară garantat în plată*2)
1) Reprezintă numărul mediu de ore aferente salariului de bază minim brut pe ţară garantat în plată. Numărul de ore se modifică anual.
2) Salariul de bază minim brut pe ţară garantat în plată este cel aprobat anual prin hotărâre a Guvernului. 
                În anul 2023, se estimează un număr de 3 persoane apte de muncă, astfel a fost conceput planul de acțiuni sau lucrări de interes local în fiecare din satele comunei : Argeșelu și Mărăcineni , pentru anul 2023, după cum urmează :

- lucrări specifice perioadei de iarnă (dezăpezit), depozitarea  materialului antiderapant(nisip,sare) la pante ( unde este cazul ) ;

- lucrări de igienizare a spaţiilor şi terenurilor aparţinând domeniului public al comunei (reparaţii, văruit împrejmuiri, curăţirea terenurilor de resturi vegetale,etc,);

- lucrări de desfundat, curăţit podeţe şi canale în zonele unde acestea traversează DN 73 prin  decolmatare, depuneri materiale din aluviuni;

- lucrări de întreţinere a islazului comunal constând în tăieri vegetaţie ( mărăcinişuri), administrat îngrăşăminte chimice, ( unde este cazul )
- întreţinerea drumurilor de acces ale satului ;      
- lucrări de igienizare în zona podurilor şi podeţelor , 

- ajutor la curăţenie în incinta Şcolii  şi a grădiniţelor ( unde este cazul );

- ajutor la curățenie în incinta Centrului de îngrijire copii ,,Albă ca zăpada și cei 60 de pitici” Mărăcineni ;

- curățenia și întreținerea spaţiilor de joacă pentru copii –IN NUMAR DE 5 LOCURI;  

- curățirea canalelor de scurgerea apei pluviale de pe DN 73;
- lucrări de întreținere la stadionul de fotbal ; 

- curățenie în incinta fostei primării ; 
- alte lucrări de interes general atunci când acestea sunt necesare pe parcursul anului 2023.
  Menţiune:
- normele de muncă prezentate sunt orientative pentru calcularea îndeplinirii obiectivelor de lucru;

- lucrările trasate în acest plan se vor modifica în funcţie de diverși factori: noi modificări legislative, condiţii de mediu, alte propuneri şi solicitări.

              Situaţia lunară cu îndeplinirea obiectivelor propuse şi a lucrărilor efectuate se va întocmi conform modelului Anexa nr.7 ( Anexa nr. 8 la normele metodologice ) , din H.G. nr.50 /2011 privind Normele  metodologice de aplicare a prevederilor Legii nr.416/2001 privind venitul minim garantat, cu modificările şi completările ulterioare  .

              Lunar se va efectua instructajul de protecţie a muncii, se va întocmi documentaţia necesară şi se vor semna fişele care atestă efectuarea instructajului sub formă de tabel de către domnul viceprimar.

             Documentaţia întocmită pentru cele două situaţii de mai sus se va îndosaria, în conformitate cu legislaţia în vigoare, după care se vor face raportările necesare.

VICEPRIMAR ,

Nicolae ARDEI
